
NEEMA YA KUPATA KUMI LA 
MWISHO LA RAMADHANI 


Sifa za ukamilifu zote ni za Allah, tunamhimidi, 
tunamuomba msaada, tunamuomba msamaha, na 
tunajilinda na Allah kutokana na shari za nafsi zetu, na 
kutokana na amali zetu mbovu, yule atakayeongozwa na 
Allah, basi hakuna wa kumpoteza, na atakaye mpoteza 
hakuna wa kumuongoza, nashuhudia ya kwamba hapana 
apasaye kuabudiwa isipokuwa Allah peke yake, hana 
mshirika, na nashuhudia kuwa Nabii wetu Muhammad ni 
mja wake na mtume wake swala na salamu za Allah, 
swala na salamu za Allah nyingi zimshukie yeye, watu 
wake, na masahaba wake. 


Ama baada ya himdi hii: 

Basi enyi waja wa Allah mcheni Allah haki ya 
kumcha, na mchungeni yeye kwa kufuata amri zake na 
kuwacha makatazo yake katika siri na minong'ono. 


Enyi Waisilamu! 

Kuipata misimu wa kheri ni neema kubwa kutoka 
kwa Allah, na kushuhudia zama ambazo ujira wa amali 
njema ndani yake huzidishwa ni neema kubwa itokayo 
kwa Allah, na namna umri wa mja utakavyo kurefuka ni 

mfupi, na mnao ndani ya misimu ya ibada kuzidishwa 
ujira na wingi wa malipo, jambo ambalo linalingana na 
kuzidishiwa umri, na kukunjuliwa muda. 


Na Misimu ambayo Allah amewachagulia waja wake 
inatafautiana katika daraja, na inazidiana katika vyeo, na 
linalozingatiwa ndani yake ni ukamilifu wa mwishoni, 
wala si kasoro za mwanzoni, na amali huzingatiwa kwa 
hatima zake. 


Aliyepata Ramadhani, na Allah akamuwezesha funga 
yake na Swala zake za usiku, basi hakika amepewa fursa 
waliyoikosa watu wengi, na pindi atakunjuliwa umri 
wake hadi akafikia kumi lake la mwisho, basi amehusiwa 
na jambo ambalo kulikosa kunafanya kuhisi hasara, na 
kunahuzunisha: kwa kuwa amepewa muda ambao ndani 
yake ataweza kuzidisha kheri, ataomba ndani yake 
msamaha wa madhambi yake, atapatiliza yaliompita, 
atatengeneza aliyoyatia kasoro na kuyaharibu, па 
atatenda ndani yake katika mema abayo kwayo daraja 
yake Peponi itanyanyuka, Amesema Mtume swala na 
salamu za Allah zimshukie: <Amedhalilika mtu ambaye 
ameipata Ramadhani kisha ikamalizika bila kusamehewa 
madhambi yake». imepokewa na Tirmidhi. 

Kumi la mwisho la Ramadhani ndio taji la mwezi 
huu na johari yake, ibada ndani yake ni bora kuliko ibada 
ndani ya masiku [usiku] mengine yote ya mwaka, 


inapendekezwa kukithirisha kusoma Our'ani, Amesema 

ibnu Rajab Allah amrehemu: “nyakati bora - kama 
mwezi wa Ramadhani hasa masiku [usiku] уа 
Ramadhani - ambako ndani yake mna 'laylatul gadr'-, 


inapendekezwa kusoma Our'ani kwa wingi ili kufaidika 


vyema na wakati”. 
Na ndani ya masiku haya kuna Laylatul Oadri, nao 


ni usiku ambao Allah ameteremsha Qur’ani kamili ndani 
yake hadi mbingu ya karibu, [aya:] {Hakika Sisi 
tumeiteremsha Qur'ani katika Laylatul Qadri}, nao пі 
usiku wenye shani tukufu, na cheo cha juu, Amesema 
aliyetukuka: {Na nini kitacho kujulisha nini Laylatul 
Qadri?}. 

Ni usiku uliobarikiwa, kheri yake ni nyingi, [Allah] 
aliyetukuka amesema: {Hakika tumekiteremsha 
[Kitabu cha Qur-ani] katika usiku ulio barikiwa}. 


Ni usiku ambao amali na thawabu ndani yake ni bora 
kuliko ibada ya miezi elfu moja ambayo hamna ndani 
yake Тау/аш! gadr', tasbihi moja ndani yake haikadiriki 
cheo chake, wala haijulikani upeo wa thawabu zake, na 
rakaa moja ndani yake inalingana na ibada za miaka 
mingi, na aliyeafikiwa ndani yake kufanya amali njema 
yenye kukubaliwa basi hakika amepata baraka kubwa 
sana, ni kama kwamba amepewa umri mrefu 
alioushughulisha wote kwa utiifu na ibada. 


Ni usiku ambao Allah huandika ndani yake 
makadirio ya mwaka kamili ya umri wa viumbe, basi 

ikatolewa kadari ya mwaka mzima kutoka katika 'lawhil 
mahfuudh' hadi kwa Malaika waandishi, na yatakao 
kuwa ndani yake miongoni mwa umri na riziki, na 
yatakayokuwa ndani yake [huo mwaka] hadi mwisho 
wao, [Allah] aliye mtukufu wa shani amesema: {Katika 
usiku huu hubainishwa na kuandikwa kila amri |уа 
kikadari па ya kisheria) ambayo Allah amehukumu * 
amri itokayo kwetu}. 


Ni usiku ambao kwa ajili ya wingi wa baraka zake, 
inakithiri ndani yake kuteremka kwa Malaika kwa amri 
ya Allah, Amesema Allah mwenye ushindi na utukufu: 
ІНшегетКа Malaika na Roho katika usiku huo kwa 
idhini ya Mola wao Mlezi kwa kila jambo}, Amesema 
ibnu Kathiir Allah amrehemu: “ Malaika wanateremka 
kwa wingi ndani ya usiku huu kwa ajili ya wingi wa 
baraka zake, na Malaika huteremka zinapoteremka 
baraka na rehema, kama wanavyoteremka wakati 
inaposomwa Our-ani, na wanavizunguka vikao vya 
dhikri, na wanaweka chini mbawa zao kwa mwafunzi wa 
elimu [уа sheria], kwa kumuadhimisha na kuridhika na 
anayoyafanya”. 

Na kusimama [kwa ibada] "aylatul даа" pamoja па 
kusadikisha thawabu zake na kutarajia ujira wake: 
malipo yake ni kusamehewa madhambi yote, [Mtume] 
swala na salamu za Allah zimshukie alisema: <Atakaye 
simama usiku wa cheo /Гау/аш! даат] hali уа kuamini па 

kutarajia; atasamehewa madhambi yake yaliotangulia», 
wameafikiana Bukhari na Muslim kuipokea, na 
kisimamo chake kinakuwa kwa kuswali ndani yake, na 
kuleta dua, dhikri, istighfari, na mfano wa hayo. Na 
atakayenyimwa baraka yake na kheri yake basi huyo 
ndiye aliyenyimwa hakika, [Mtume] swala na salamu za 
Allah zimshukie alisema: <Mnao ndani yake - yaani: 
ndani ya Ramadhani - usiku ulio bora kuliko miezi elfu 
moja, atakaye nyimwa kheri yake basi amenyimwa 
hakika», imepokewa na Ahmad. 


Kwa ajili ya cheo kitukufu cha 'laylatul даа" ndio 
alikuwa Mtume swala na salamu za Allah zimshukie 
akiitafuta kwa bidii, na akiwahimiza masahaba wake 
kuitafuta kwa bidii katika kumi la mwisho, nayo 
kupatikana kwake katika masiku ya witri ya kumi hilo ni 
zaidi, na katika bidii ya Nabii swala na salamu za Allah 
zimshukie ya kuitafuta, mara moja alifanya itikafu katika 
kumi la kwanza, kisha akafanya katika kumi la kati, 
kisha akajua kuwa iko ndani ya kumi la mwisho, basi 
akafanya itikafu ndani yake, hili limepokewa na Muslim. 


Mtume swala na salamu za Allah zimshukie alikuwa 
akikithirisha ibada katika kumi hili, na akijitahidi ndani 
yake jitihada kubwa sana, akihuisha sehemu kubwa ya 
usiku kwa Swala ya Tahajudi, Dhikri, Dua na Istighfari. 
Aisha Allah amridhie alisema: <Mtume swala na salamu 


za Allah zimshukie alikuwa akijitahidi [kwa ibada] 

katika kumi la mwisho, jitihada asioifanya katika siku 
nyenginezo», imepokewa na Muslim. па [Mtume] swala 


na salamu za Allah zimshukie alikuwa katika kumi la 
mwisho akipunguza shughuli za dunia na akiepuka watu 
[ili kupata faragha ya ibada], akiamsha watu wa nyumba 
yake ili wapate baraka za masiku haya na kheri zake, 
Aisha Allah amridhie alisema: «Nabii Swala na salamu 
za Allah zimshukie alikuwa likiingia kumi la mwisho, 
huuhuisha usiku wake, huamsha watu wake [usiku ili 
wafanye ibada], na hufanya bidii na hubana kibwebwe», 
wameafikiana Bukhari na Muslim kuipokea. 


Alikuwa akifanya itikafu katika Msikiti wake kila 
mwaka katika kumi la mwisho akitafuta 'laylatul qadr', 
hadi aidiriki na hali yumo ndani ya ibada ya kufululiza 
kwa unyenyekevu wa moyo na kuelekea kwa nafsi. 


Aisha Allah amridhie amesema: «Nabii swala na salamu 
za Allah zimshukie alikuwa akifanya itikafu kumi la 
mwisho la Ramadhani mpaka Allah mwenye ushindi na 
utukufu alipomfisha, kisha wake zake nao wakafanya 
itikafu baada yake), wameafikiana Bukhari na Muslim 
kuipokea. Na kila ibada iliyoamrishwa ndani ya 
Ramadhani basi ni yenye kufululiza hadi usiku wake wa 
mwisho, nayo ndani ya kumi la mwisho ni yenye 
kusisitizwa zaidi, basi ni juu ya muisilamu iwe bidii yake 
nazo ni kubwa zaidi, basi imeamrishwa pamoja na 

kuufunga mchana wake: kuswali usiku, hasa hasa 
pamoja na jamaa; kwani «аїаКауе swali na imamu hadi 
atoke kwenye swali, ataandikiwa [thawabu za] kisimamo 
cha usiku mzima», imepokewa na Ahmad. 

Na imeamrishwa ndani yake: kukithirisha Dhikri na 
Dua, kudumu na kusoma Our'ani, kuwafanyia wema 
viumbe kwa aina tofauti za Sadaka, kutimiza mahitaji ya 
wasiojiweza, kuunga vizazi, kutendea wema wazazi 
wawili, kuwafanyia ihsani majirani, na yasiyokuwa hayo 
katika mambo ya kheri, na Umra ndani ya Ramadhani 
inalingana na Hija [iliyo fanywa] pamoja na Mtume 
swala na salamu za Allah zimshukie. 


Na kabla ya hayo na baada yake ni [amrisho la 
kisheria]: Kushikana na toba ya ukweli, na kudumu na 
jambo la kurejea kwa Allah na unyenyekevu wa moyo 
kwa aliye uumba, na kushughulika na nafsi kwa 
kuitakasa, kuitengeneza, kwa kuwa na moyo safi na 
ikhlasi kwa ajili ya Allah na kufuata mwenendo wa 
Mtume swala na salamu za Allah zimshukie. 


Walikuwa miongoni mwa Salaf (wema 
waliotangulia| wafanyi ibada sana, wenye kukithirisha 
kurukuu, kusujudu, na kudumu na Saumu na Swala ya 
usiku, na kulikuwa wengine miongoni mwao waliokuwa 
chini ya hao katika ibada, lakini wote walikuwa 
wakishughulika daima na nyoyo (kuzitengeneza), na 
hamu zao zilikuwa ni kuitekeleza Tawhidi na 

kuusimamisha uso kwa ajili ya Allah, ibnu Rajab Allah 
amrehemu amesema: "Wingi wa ibada zisizo za wajibu 
za Mtume swala na salamu za Allah zimshukie na 
masahaba wake wa karibu zilikuwa ni za kuzitia wema 
nyoyo, kuzitwahirisha, na kuzisalimisha, kuyapa nguvu 
mafungamano yake [пуоуо] na Allah; kwa kumuogopa, 
kumpenda, kumtukuza, kumuadhimisha, na kutaka yalio 
kwake [malipo na thawabu], na kuyapa mgongo yenye 
kuisha [starehe za dunia|." 


Fadhila za kumi hili haziwahusu wenye kuswali peke 
yao, basi wenye hedhi na nifasi imeamrishwa kwao kila 
ibada isio lazimu twahara; miongoni mwa Dhikri, Dua, 
kusoma Our-ani kwa moyo [bila kushika Msahafu], na 
ibada nyenginezo. 


Na baada ya haya, enyi Waislamu: 


Umri ndio muda ya kuiamirisha akhera, na pumzi 
zinazopita kifuani zikishatoka hazirudi tena, na 
upungufu katika kipindi kichache miongoni mwa nyakati 
bora ni kupunjwa na ni hasara. 

Aliyefanya kasoro mwanzo wa mwezi huu, basi 
mlango wa kupatiliza umefunguliwa, basi taka msaada 
kwa Allah wala usiwe ajizi, wala usiwe mvivu, 
ukajachelewesha kutekeleza amali, na fanya haraka 
kupatiliza amali [njema] katika sehemu iliobakia ya 
mwezi [huu wa Ramadhani], kwani huenda ukapatiliza 
kwayo yaliokupita katika umri ulipotea. 

'Audhu billaahi mina sh-shaitwaani rrajiim' 
#Na kimbilieni maghufira ya Mola wenu mlezi na 


Pepo ambayo upana wake ni (sawa na) mbingu na 
ardhi iliyoandaliwa wachamungu; . 


Allah awabarikie nyinyi na mimi katika Our'ani 
tukufu... 

HOTUBA YA PILI 


Sifa njema zote anastahili Allah kwa wema Wake 
[kwetu], na shukrani zote anastahili Yeye kwa kutuafikia 
na kutuneemesha, na nashuhudia ya kwamba hakuna 
apasaye kuabudiwa ila Allah peke yake hana mshirika; 
ili kuadhimisha shani yake, na nashuhudia ya kwamba 
Nabii wetu Muhammad ni mja Wake [Allah] na Mtume 
wake, swala na salamu nyingi za Allah zimshukie yeye, 
watu wa nyumba yake na Masahaba wake. 


Enyi Waisilamu: 

Masiku ya kumi la mwisho ya Ramadhani ndizo siku 
bora katika mwaka, basi usifanye upungufu katika 
sehemu yoyote ya masiku [usiku] au michana yake, na 
fanya bidii Allah asikuone isipokuwa katika utiifu, na 
endapo utakuwa na udhaifu katika utiifu, basi chunga 
asikuone katika maasi, wala usidharau kutekeleza ya 
wajibu na kubwa yake baada ya tawhidi ni kusimamisha 
Swala za faradhi katika wakati wake, na kithirisha Swala 
za sunnah, na utoe katika yale Allah amekuruzuku, na 
unyenyekee unapomuomba Allah, па uwe daima 
mwenye ikhlasi katika Dua, kwani ndio sababu kuu ya 
kuitikiwa na kuokolewa na misiba, na chagua Dua 
zilizopokelewa [kutoka kwa Mtume], kwani hizo ndizo 
za karibu kuitikiwa, na yapende Maneno ya Mola wako 

Mlezi, па kithirisha kuyasoma, [Mtume] swala na salamu 
za Allah zimshukie alisema: «Isomeni Our-ani, kwani 
inakuja siku ya Kiyama ikiwa ni muombezi kwa watu 
wake», imepokewa na Muslim. 

Na ukithirishe Dhikri kwani ndio sababu ya kushinda 
na kufaulu, Amesema Allah iliyotukuka shani yake: {Ма 
mtajeni Allah kwa wingi ili mpate kufaulu}. 

Na uhitimishe mwezi wa Ramadhani kwa Istighfari 
na kumuomba Allah azikubali amali zako, па ung'oe 
majigambo moyoni mwako kwa ajili ya amali zako 
njema kwani ni yenye kuziharibu. 

Kisha jueni... 

